text: Tysk menneskesmugler ryger ud af landet
  13 oktober 2014 kl. 09.55
  Fredag fik en tysk menneskesmugler sin dom efter at have bragt en syrisk statsborger til Sydjylland.
  Fredag den 10. oktober blev en 32-årig tysk mand dømt for at have indsmuglet en syrisk statsborger fra Tyskland til Danmark. Straffen blev 30 dages ubetinget fængsel, men der ud over skal manden udvises af Danmark med rejseforbud i seks år.
  Manden blev dømt efter Udlændingelovens paragraf 59 stk. 7. Han erkendte sig skyldig og blev efter dommen varetægtsfængslet.
  Tysk mand blev i fredags idømt straksdom for menneskesmugling. Læs mere her: http://t.co/PNnd7qaCRS #politidk
  
  